## Zakon o plaćanju doprinosa za mirovinsko i invalidsko osiguranje radnika

### NN 106/1995 (22.12.1995.), Zakon o plaćanju doprinosa za mirovinsko i invalidsko osiguranje radnika

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim odluku o proglašenju
zakona o plaćanju doprinosa za mirovinsko i invalidsko osiguranje radnika

## ZAKON

### O PLAĆANJU DOPRINOSA ZA MIROVINSKO I INVALIDSKO OSIGURANJE RADNIKA

koji je Zastupnički dom Sabora Republike Hrvatske donio na sjednici
14. prosinca 1995.

Broj: 01-95-213l/1

Zagreb, 19. prosinca 1995.

Predsjednik Republike Hrvatske

dr. Franjo Tuđman, v. r.

---

## Zakon

### o plaćanju doprinosa za mirovinsko i invalidsko osiguranje radnika

Članak 1.

Obveznici uplate doprinosa za mirovinsko i invalidsko osiguranje, utvrđeni
Zakonom o mirovinskom i invalidskonk osiguranju ("Narodne novine",
br. 26/83., 5/86., 42/87., 34/89., 57/89, 40/90., 9/9l., 26/93, 96/93.
i 44/94.), plaćaju od 1. siječnja 996.:

l. doprinos iz plaće po stopi od 12,75%, 2. doprinos na plaeu po stopi
od 12,75%,

3. doprinos na plaće radnika za staž koji se priznaje osiguranicima
u povećanom trajanju u slučaju kada se svakih 12 mješeći efektivnog rada
računa,

- kao 18 mjeseci staža osiguranja po stopi od 17,58%,

- kao 16 mjeseci staža osiguranja po stopi od 11,28%,

- kao 15 mjeseci staža osiguranja po stopi od 7,84%,

- kao 14 mjeseci staža osiguranja po stopi od 4,86%.

4. doprinos osiguranika - osoba samostalnih djelatnosti, osiguranika
koji su sami obveznici plaćanja doprinosa za mirovinsko i invalidsko osiguranje,
iz plaće i na plaću po stopi od 25,50%

5. doprinos osiguranika - osoba samostalnih djelatnosti koji su sami
obveznici plaćanja doprinosa, na pripadajuću osnovicu osiguranja po stopi
do 40,83%, odnosno po stopi od 25,50% ako je osnovica izražena u bruto
svoti

6. doprinos - radnika, redovitih učenika i studenata samo za slučajeve
invalidnosti i tjelesnog oštećenja koji su izazvani ozIjedom na radu ili
profesionalnom bolešću, na bruto iznos isplate (članak 24. Zakona) po stopi
od 4,64%.

Članak 2.

Iznimno, hrvatskom ratnom vojnom invalidu domovinskog rata, kojem je
utvrđeno svojstvo ratnog vojnog invalida prema propisima o zaštiti vojnih
i civilnih invalida rata - osiguraniku iz članka 1. stavka l. točke 4.
i 5. ovoga Zakona, stopa doprinosa za mirovinsko i invalidsko osiguranje
utvrduje se u iznosu od 50% stope utvrđene ovim Zakonom.

Članak 3.

Pravne osobe oslobađaju se plaćanja doprinosa za mirovinsko i invalidsko
osiguranje na plaće hrvatskog ratnog vojnog invalida, kojemu je utvrđeno
svojstvo ratnog vojnog invalida domovinskog rata prema propisima o zaštitu
vojnih i civilnih invalida kod njih zaposlenih, odnosno onih koji se nalaze
na profesionalnoj rehabilitaciji, a poduzeća za zapošljavanje invalida
oslobađaju se plaćanja tog doprinosa za invalide kod njih zaposlene, odnosno
koji se nalaze na profesionalnoj rehabilitaciji.

Članak 4.

Plaćom, odnosno osnovicom za obračunavanje i plaćanje doprinosa i ostvarivanje
prava iz mirovinskog i invalidskog osiguranja, smatra se u smislu ovoga
Zakona sve što poslodavac plaća ili daje zaposleniku na osnovi rada, osim
iznosa koji se ne smatraju dohotkom od nesamostalnog rada ili naknade,
potpore ili nagrade koje se ne oporezuju u smislu propisa o porezu na dohodak.

Osnovica iz prethodnog stavka ne može biti niža od iznosa koju odlukom
utvrdi Upravni odbor Fonda uz suglasnost Vlade Republike Hrvatske.

Obveznik uplate doprinosa koji nije isplatio plaću, doprinos obračunava
i isplaćuje na osnovicu iz prethodnog stav:ca ovoga članka.

Doprinos iz stavka 3. ovoga članka obveznik je dužan obračunati i uplatiti
do 15. u mjesecu za prethodni mjesec.

Doprinos koji je obveznik uplate doprinosa uplatio prema stavku 3. ovoga
članka smatra se dijelom doprinosa koji će biti konačno obračunat prigodom
isplate dospjelih a neisplaćenih plaća.

Članak 5.

Ovaj Zakon stupa na snagu osmoga dana nakon objave u "Narodnim
novinama", a primjenjuje se od 1. siječnja 1996.

Klasa:140-01/95-01/07

Zagreb,14. prosinca 1995.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

akademik Vlatko Pavletić, v. r.

Zakon, NN 106/1995-1747